Lausunto maa-aineslupahakemuksesta

Hei,

A:n kunta pyytää Uudenmaan ELY-keskuksen liikenne- ja infrastruktuuri -vastuualueelta lausuntoa X:n maa-aineslupahakemukseen, kiinteistön \*\*\* määräalalla, maantien P varrella, kunnassa A. Kulku maa-ainesten ottoalueelle tapahtuu nykyisen liittymän kautta, tieosoitteessa K. Lupaa haetaan 10 vuodeksi jo olemassa olevalle maa-ainestenottoalueelle.

Uudenmaan ELY-keskuksen liikenne- ja infrastruktuuri-vastuualue toteaa seuraavaa: Maantien P suoja-alue on 20 metriä maantien keskilinjasta mitattuna. Rakennusta ei saa pitää maantien suoja-alueella (Maantielaki 44§). Maantien suoja- tai näkemäalueella ei saa myöskään pitää sellaista aitaa tai rakennelmaa, josta tai jonka käytöstä on haittaa liikenneturvallisuudelle tai tienpidolle.

Liittymälle K ei löydy liittymälupaa ELY-keskuksen järjestelmistä. Jos A:n kunta myöntää hakijalle maa-ainestenottoluvan, tulee liittymälle hakea elinkeinon harjoittamiseen tarkoitettua liittymälupaa Pirkanmaan ELY-keskuksesta. Liittymälupahakemus löytyy osoitteesta: <https://www.suomi.fi/suomifi/suomi/asioi_verkossa/lomakkeet/ely_tieh0001/index.html>  Tässä tapauksessa liittymäluvasta ei veloiteta maksua.

Myönteisestä maa-ainestenottoluvasta sekä tästä lausunnosta tulee lähettää kopiot liittymälupahakemuksen liitteenä osoitteeseen: Pirkanmaan ELY-keskus, PL  297, 33101 TAMPERE tai sähköpostilla kirjaamo.pirkanmaa@ely-keskus.fi.

Uudenmaan ELY- keskuksen liikenne- ja infrastruktuurivastuualue muistuttaa, että hakijan on huolehdittava, että maantielle P ei kulkeudu maa-aineksia kuljetusten seurauksena ja tarpeen tullen maantielle kulkeutunut kiviaines ja irtosora on puhdistettava.

Uudenmaan ELY- keskuksen liikenne- ja infrastruktuurivastuualue korostaa, että hakijan on huomioitava, että liikenneturvallisuus maantiellä P ei heikenny raskaan liikenteen johdosta.

Tämä lausunto on oltava käsillä rakentamisesta päättävän viranomaisen harkitessa maankäyttö- ja rakennuslain taikka muun lainsäädännön edellytyksiä luvan myöntämiseksi suunnitellulle hankkeelle.

Lausunto lähetetään vain s-postilla.